NaiveNeuron/SloPal huggingface dataset:
Jurinová, Erika, podpredsedníčka NR SR (2015-11-18):
Ďakujem, pán poslanec. Takže prerušujem rokovanie o tomto bode programu a rovnako aj rozpravu, v ktorej vystúpil čiastočne pán poslanec Ivan Švejna. Zároveň mi dovoľte pozdraviť na balkóne žiakov zo Súkromnej strednej odbornej školy s vyučovacím jazykom maďarským z Mostovej. Tak vitajte! (Potlesk.) (Pauza pre nedostatočný počet poslancov v rokovacej sále.)
Bugár, Béla, podpredseda NR SR (2017-03-22):
(Povedané súbežne s rečníkom.) Pán poslanec, musíte sa vyjadrovať k predrečníkovi a nie ku kvetom, prepáčte.
Žitňanská, Jana, poslankyňa NR SR (2010-07-08):
Sľubujem. (Potlesk.)
Přidal, Alojz, poslanec NR SR (2014-12-10):
Vážený pán podpredseda Národnej rady, kolegovia a kolegyne, Výbor Národnej rady Slovenskej republiky pre hospodárske záležitosti ma uznesením č. 379 určil za spravodajcu k návrhu poslanca Národnej rady Slovenskej republiky Martina Poliačika na vydanie zákona, ktorým sa mení zákon č. 251/2012 Z. z. o energetike a o zmene a doplnení niektorých zákonov v znení neskorších predpisov. Je to tlač 1302. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. A odporúčam, aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán podpredseda Národnej rady, prosím, otvorte rozpravu, do ktorej sa hlásim.
Figeľ, Ján, podpredseda NR SR (2015-05-06):
Pekný dobrý deň prajem všetkým. Vážené pani poslankyne, páni poslanci, otváram druhý rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Michal Bagačka, Július Brocka, Martin Fronc, Ivan Mikloš a Mária Ritomská. Budeme pokračovať v prerušenej rozprave v druhom čítaní o vládnom návrhu zákona o knižniciach. Je to tlač 1359. Pán minister je na svojom mieste, takisto spravodajca pán Náhlik, takže budeme pokračovať v rozprave. Písomne je prihlásená pani Magda Vášáryová, týmto jej dávam slovo. Nech sa páči. (Pokračovanie rozpravy o vládnom návrhu zákona o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. , tlač 1359.)
Blcháč, Ján, poslanec NR SR (2021-06-24):
Vážený pán predsedajúci, kolegyne, kolegovia, prosím vás, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Nash, Natália, poslankyňa NR SR (2023-12-14):
Ďakujem za slovo, pán predsedajúci. A ďakujem za príspevok a pozmeňujúce návrhy pána poslanca Viskupiča. Súhlasím s vami, pán Viskupič, že predložený rozpočet je iba predvolebným rozpočtom prezidentskej kampane pána Petra Pellegriniho. Bude to drahé a zaplatíme to všetci. Podporujem Vaše pozmeňovacie návrhy, aby sa nezvyšovali desiatky poplatkov, ktoré sme tu včera dosť dlho čítali. Tieto poplatky, ktoré sa zvyšujú o podstatných 30 až 50 % v priemere najviac zaťažia ľudí z nízkej a strednej príjmovej skupiny a to je naozaj nehoráznosť. Ďakujem pekne.
Vašečka, Richard, poslanec NR SR (2018-06-12):
Vážený pán predsedajúci, žiadam zaradiť do programu schôdze bod s názvom Správa ministra spravodlivosti o riešení kolízie rozsudku Súdneho dvora EÚ vo veci Coman s Ústavou Slovenskej republiky. Odôvodnenie: Súdny dvor vyhlásil, že pojem manželský partner sa má na území všetkých členov Európskej únie vykladať rodovo neutrálne, čo je v rozpore so slovenskou ústavou. Rozsudok Súdneho dvora, podľa ktorého musí Rumunsko akceptovať práve pána Hamiltona z USA na voľný pohyb z dôvodu ich tzv. manželstva s pánom Comanom uzatvoreného v Belgicku, predstavuje pre Slovensko nebezpečný precedens. Môže to byť totiž cesta k faktickému zavedeniu homosexuálnych manželstiev na Slovensku skrze európske inštitúcie, čo je v príkrom rozpore s demokraticky prejavenou vôľou slovenských občanov, že manželstvo je zväzkom muža a ženy. Považujem za potrebné, aby v Národnej rade prebehla o tejto otázke vážna debata. Ďakujem.
Žiga, Peter, podpredseda NR SR (2023-12-14):
Pán poslanec Galko, máte to písomne? (Reakcie z pléna.) Pán poslanec Pročko s procedurálnym.
Sulík, Richard, predseda NR SR (2010-12-01):
V poriadku, zvolávam poslanecké grémium v miestnosti vzadu. Schôdza pokračuje o 14.00 hodine. Ďakujem vám. (Prerušenie rokovania o 12.06 hodine.) (Pokračovanie rokovania o 14.00 hodine.)
Dostál, Ondrej, poslanec NR SR (2010-08-06):
Ďakujem. Pán poslanec Rafaj, nie je mi celkom jasné, či vedome klamete a zavádzate alebo ste si iba zle prečítali programové vyhlásenie, keď ste hovorili o imunite, že tam nie je špecifikované, či ide o občianskoprávnu, trestnoprávnu, priestupkovú alebo výrokovú imunitu. Občianskoprávna imunita predsa nikdy neexistovala v Slovenskej republike. A pokiaľ je mi známe alebo teda dnes určite neexistuje a v programovom vyhlásení je úplne jasne napísané, že vláda navrhne zásadné obmedzenie imunity poslancov a ďalších ústavných činiteľov. Imunita poslancov sa bude vzťahovať iba na výroky poslancov na pôde Národnej rady a vláda navrhne úplné zrušenie priestupkovej imunity. Čo je na tom nezrozumiteľné, čo je na tom nešpecifikované? Hovorili ste, že v návrhu zmeniť zákon o štátnom jazyku vám vychádza jedine MOST – HÍD. No tak, zasa ste zabudli na OKS, aj keď je pravda, že my by sme ten zákon nezmenili, my by sme ho radšej rovno zrušili a prijali nejaký nový. Tento zákon bol nástrojom protimaďarskej politiky Mečiarovej vlády, ktorý, bohužiaľ, prežíva až do dnešných dní, a ktorý sa vaša vláda, ktorá tu vládla predchádzajúce štyri roky, pokúsila obnoviť. Ale dobrá národná politika nie je to, že budeme hovoriť o národe. Nie je to, že budeme vyvolávať konfrontáciu s Maďarmi, s inými národmi, s národnostnými menšinami. Dobrá národná politika je politika zameraná na zlepšenie života ľudí, ktorí žijú na Slovensku. Kto žije na Slovensku? Snáď nie Eskimáci. Tento vládny program je určený ľuďom žijúcim na Slovensku, teda aj Slovákom, príslušníkom slovenského národa. To je dobrá národná politika. Nie to, čo ste robili vy, a to čo robíte vy.
Poliačik, Martin, poslanec NR SR (2019-05-09):
Ondrej, vidno to proste, hádže sa tu hrach na stenu a najhoršie na tom je, že je tá obrovská miera neúprimnosti a falše, ktorá celé toto, ktorá celé toto sprevádza. Pretože na jednej strane tu máme akože permanentné rozvracanie rezortu, ktorý má SNS v rukách, to je rezort, ktorý má na starosti aj šport – ministerstvo školstva, ale niekto tu ide s plechovou tvárou tvrdiť, že výkony hokejistov neovplyvňuje to, že koľko dáme dotácie deťom, koľko dáme do športových klubov, ale ovplyvňuje to, že či majú hrať pod logom ako všetky ostatné reprezentácie napríklad na tomto, na tomto šampionáte alebo či majú mať na dresoch štátny znak. To je tak obrovská miera, proste, nevnímania reality, že sa vôbec nevidím, že, že rezorty a štát, ktoré majú na starosti nominanti SNS, sú v tak úbohom stave, ako sú. Pozastavoval si sa nad tým, že, že prečo sa tak ponáhľame s tým termínom, no to je presne tá odpoveď. Lebo ten hokej sa hrá už tento, na budúci týždeň, pretože ten pseudospor, ktorý tu pseudonárodovci vyvolali, je potrebné dotiahnuť do konca. A ešte aj pri tej hymne nie sú ochotní priznať, že im presne o to išlo, čo tam je napísané, aby cudzie štátne hymny nezneli na území Slovenskej republiky viac, než je nevyhnutné, lebo to je ten pseudonárodovecký étos, ktorí tú títo páni, pomýlení podľa mňa, chcú okolo seba šíriť.
V. Veteška, podpredseda NR SR: (2004-10-22):
Otváram všeobecnú rozpravu. Informujem vás, že do rozpravy sa za klub prihlásil za klub Ľudovej strany – HZDS pán poslanec Jasovský, za kluby sa viac poslancov neprihlásilo, potom otvorím možnosť ústnej rozpravy, pretože ani z hľadiska písomných prihlášok som nedostal mimo pána poslanca Jasovského prihlášku nikoho ďalšieho. Pán poslanec, máte slovo.
Kotleba, Martin, poslanec NR SR (2019-09-25):
Ďakujem pekne za slovo. Pani Antošová, ja podporujem teda váš návrh zákona, len sa chcem spýtať, či sa teda mienite venovať aj tým obyčajným zvieratkám, ako sú kravy a ovce, kozy a podobné zvieratká, alebo teda zostávate iba pri týchto kožušinových chovoch. Ďakujem pekne.
Grendel, Gábor, podpredseda NR SR (2021-02-25):
Pán poslanec Schlosár.
Mihál, Jozef, poslanec NR SR (2017-05-19):
Ďakujem. Budem reagovať na kolegu Mira Beblavého. No, k tomu draho platenému by som jednu výhradu. Ja robím po Slovensku tieto prednášky zadarmo. Ak má niekto záujem, tak najbližšie v pondelok večer v Prievidzi a ďalší týždeň v pondelok napríklad v Prešove a potom v utorok 30. mája v Banskej Bystrici. Najbližšie tri termíny, vstup je zdarma. Takže toľko k tým draho plateným prednáškam. (Reakcie z pléna.) Pani kolegovia, keď vy budete robiť nejaké prednášky k materskej, tak ja vám do toho skákať určite nebudem a nebudem vás kritizovať. Takže, pán Baláž, to je len vizitka vašej úrovne, keď tuto do tohto začnete hučať, tak ja už neviem. (Prerušenie vystúpenia predsedajúcim.)
M. Hort, podpredseda NR SR: (2008-10-30):
Teraz sa pýtam, kto sa chce k tejto problematike do rozpravy prihlásiť ústne. Pán poslanec Iván Farkas ako jediný. Uzatváram možnosť prihlásiť sa do rozpravy ústne. Slovo dávam pánovi poslancovi Farkasovi, nech sa páči.
Hort, Milan, podpredseda NR SR (2011-07-07):
Ďakujem. Pán poslanec chce dať doplňujúcu otázku? Nech sa páči, máte na to dve minúty.
Zmajkovičová, Renáta, podpredsedníčka NR SR (2014-06-25):
Ďakujem, pán minister. Je 12.00 hod., po 12.00 hod. Prerušujem rokovanie o tomto bode programu a budeme pokračovať o 14.00 hod. Želám ešte všetkým dobrú chuť. (Prerušenie rokovania o 12.03 hodine.) (Pokračovanie rokovania o 14.00 hodine.)
Ďuriš Nicholsonová, Lucia, podpredsedníčka NR SR (2016-12-06):
Ďalším prihláseným do rozpravy je pán poslanec Choma. Nech sa páči, máte slovo.
Bugár, Béla, podpredseda NR SR (2018-02-02):
Teraz otváram možnosť sa prihlásiť ústne do rozpravy. Konštatujem, že nikto. Vyhlasujem rozpravu za skončenú. Pán minister, chcete zaujať stanovisko k rozprave? Nech sa páči, máte slovo.
B. Bugár, podpredseda NR SR: (2004-06-18):
Zs. Komlósy, poslanec: Ďakujem pekne za slovo. Vážený pán predsedajúci, vážená Národná rada, dovoľte mi, aby som v zmysle zákona o rokovacom poriadku vystúpil k návrhu skupiny poslancov Národnej rady na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja ako spravodajca výboru Národnej rady pre financie, rozpočet a menu. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel zaradil ho na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti  návrh zákona uvedené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné riešiť v Národnej rade a po rozprave v ďalších čítaniach môže Národná rada rozhodnúť o úprave predmetného zákona spôsobom, ktorý sa navrhuje alebo pozmeňujúcimi návrhmi aj iným spôsobom. Ďakujem, zatiaľ toľko ako spravodajca. Pán predsedajúci, môžete otvoriť rozpravu.
Číž, Miroslav, podpredseda NR SR (2015-03-10):
Ďakujem. Teda registrujem jednu faktickú poznámku. Pokiaľ je iba jedna, takže ešte dám slovo na faktickú poznámku, aby sme dodržali kontinuitu s vystúpením, prípadne aj odpoveď pani podpredsedníčky. Nech sa páči, pani poslankyňa Šedivcová.
Baránik, Alojz, poslanec NR SR (2018-10-19):
Ďakujem pekne. Ja by som sa ešte vrátil k tomu, čo kolega Dostál, s ktorým, samozrejme, súhlasím, čo hovoril o tom, že čo vlastne odrádza mladých ľudí od toho, aby vstupovali do právnických povolaní vo všeobecnosti a advokácie špecificky. Čestní a nadaní ľudia nechcú pracovať v advokácii preto, lebo nevedia svoje ambície, svoj zmysel pre spravodlivosť zrealizovať v takto nastavenom systéme. Nevedia dosiahnuť to, že vďaka ich talentu, ich usilovnosti, že vedia vyhrať spor, ktorý vnútorne vedia, že ho majú vyhrať, nevedia sa pozerať na svojich klientov, ktorým nevedia vysvetliť, prečo ten spor nevyhrali. Nevedia im vysvetliť to, že žijeme v štáte, kde je lotériou ísť na súd. Lebo, pozor, ja nehovorím, že všetci sudcovia sú skorumpovaní, veď ani nemôžu byť. Nám úplne stačí, keď je skorumpovaná nejaká ich časť, ktorá zabezpečí to, že na súdoch na Slovensku je možné všetko a že nie je možné očakávať nič. O to tu ide. A to odrádza mladých, slušných ľudí od toho, aby vstupovali do advokátskeho povolania na Slovensku. Tí šikovnejší, tí idú do Čiech, vyštudujú tam a robia advokáciu v Čechách, kde to má význam, kde človek, keď má talent a nadanie, môže, a usilovnosť, môže byť úspešný a mať pocit spravodlivosti zrealizovaný.
Laššáková, Jana, podpredsedníčka NR SR (2015-05-14):
Pán poslanec, chcete položiť doplňujúcu otázku? Prihláste sa, prosím. Už? Nech sa páči, máte na to dve minúty.
Susko, Boris, poslanec NR SR (2022-11-15):
Ďakujem pekne za slovo. Pán poslanec Šefčík, ja naopak od mojich predrečníkov som rád, že ste vystúpili aj v rozprave, aj s faktickou poznámkou, pretože ako jeden z troch koaličných poslancov, ktorí dnes za celý deň vystúpili, ste v zásade potvrdili opodstatnenosť tejto schôdze a potvrdili ste to, že minister vnútra Roman Mikulec nezvláda svoju funkciu. Vy ste povedali, že štát nikdy nemôže skôr a lepšie riešiť migračnú krízu ako dobrovoľníci. Tým ste len potvrdili, že Roman Mikulec ako minister vnútra a ministerstvo vnútra nezvláda migračnú krízu, lebo je to úlohou štátu v prvom rade, aby riešil migračnú krízu, nie úlohou dobrovoľníkov. Samozrejme, dobrovoľníkom treba poďakovať, ale sám ste týmto len potvrdili to, že Roman Mikulec nezvláda migračnú krízu a mal by odstúpiť sám, a keď tak neurobí, tak je to na Národnej rade Slovenskej republiky, aby mu vyslovila nedôveru, takže ja som veľmi rád, že ste to povedali a že ste ako koaličný poslanec potvrdili to, že Roman Mikulec nezvláda svoju funkciu a že ho treba odvolať, resp. mu vysloviť nedôveru. A keď sme pri tých úlohách, keď si pozriete zákon o Policajnom zbore, kde Policajný zbor zodpovedá ministrovi vnútra, tak jednou zo základných úloh ministerstva v § 2 ods. 1 písm. h) sa hovorí, že Policajný zbor zabezpečuje kontrolu hraníc Slovenskej republiky, čo Policajný zbor nerobí, a zodpovedný za to je minister vnútra, ktorý túto funkciu nezvládol, a teda má niesť politickú zodpovednosť, čo znamená, že má odstúpiť, resp. mu má byť vyslovená nedôvera. Ďakujem.
Blanár, Juraj, podpredseda NR SR (2021-06-24):
Pán minister, pani ministerka, pán minister prednáša, rád by vás požiadal, poprosím vás, keby ste si vydiskutovali veci, ktoré sú určite pre vás dôležité, mimo sály, a pán minister môže pokračovať. Nech sa páči.
Abrhan, Pavol, poslanec NR SR (2013-09-19):
Ďakujem pekne, pán predsedajúci. Vážená Národná rada, vážené panie poslankyne, páni poslanci, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o návrhu skupiny poslancov Národnej rady na vydanie zákona, ktorým sa dopĺňa zákon č. 308/2000 o vysielaní retransmisii a o zmene zákona č. 195/2000 Z. z. o telekomunikáciách v znení neskorších predpisov. Konštatujem, že uvedený návrh spĺňa po formálno-právnej stránke všetky náležitosti o rokovacom poriadku, ako aj náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a súlade návrhu zákona s Ústavou Slovenskej republiky. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti právneho predpisu s právom Európskej únie a doložku vybraných vplyvov. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 5. augusta 2013 č. 602 a podľa § 71 rokovacieho poriadku navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem, prosím, otvorte rozpravu.
Kolíková, Mária, poslankyňa NR SR (2023-12-13):
Ďakujem veľmi pekne. Takže opätovne navrhujem prerušiť schôdzu, už je polnoc, takže už vlastne už ani nie je o čom rokovať. Ale opätovne upozorňujem, že tak ako nie je naplnený rokovací poriadok v § 29 ods. 1 ani 29 ods. 2, jednoducho vy ste nezabezpečili naplnenie rokovacieho poriadku a takýmto spôsobom ste umožnili nezákonný priebeh rokovania a je to vlastne aj v rozpore vôbec s ústavou. Takto právny štát naozaj nefunguje, pán predsedajúci.
Paška, Pavol, predseda NR SR (2014-01-30):
(Hlasovanie.) 132 prítomných, 93 za, 38 sa zdržalo, 1 nehlasoval. Návrh sme schválili.
B. Bugár, podpredseda NR SR: (2004-12-02):
Pán minister, chcete sa vyjadriť v rozprave? Áno, nech sa páči, máte slovo.
Danko, Andrej, predseda NR SR (2018-05-24):
Pán poslanec Matovič.
Laššáková, Jana, podpredsedníčka NR SR (2015-06-15):
Pán poslanec Poliačik, nech sa páči.
Bugár, Béla, podpredseda NR SR (2018-06-20):
Nech sa páči, prezentujme sa a hlasujme. (Hlasovanie.) Prítomných 143, za 82, proti 15, zdržalo sa 46 poslancov. Návrh sme schválili. Teraz prosím pána poslanca Marosza, aby uviedol hlasovanie v prvom čítaní o návrhu skupiny poslancov na vydanie zákona o exekučnej amnestii, tlač 1018. [Hlasovanie o návrhu skupiny poslancov Národnej rady Slovenskej republiky na vydanie zákona o upustení od vymáhania pohľadávok štátu a o zmene a doplnení niektorých zákonov (zákon o exekučnej amnestii) , tlač 1018.]
Šuteková, Miriam, poslankyňa NR SR (2021-03-19):
Vážená snemovňa, predseda Národnej rady rozhodnutím č. 475 z 18. marca 2021 pridelil návrh poslancov Národnej rady Slovenskej republiky Jaroslava Karahutu, Anny Zemanovej, Vierky Leščákovej a Jána Szőllősa na prijatie uznesenia Národnej rady Slovenskej republiky k občianskej iniciatíve „Klíma ťa potrebuje“ na prerokovanie výboru pre pôdohospodárstvo a životné prostredie a zároveň ho určil za gestorský výbor. Výbor pre pôdohospodárstvo a životné prostredie prerokoval uvedený návrh na svojej 33. schôdzi dňa 19. marca 2021 a uznesením č. 104 s návrhom uznesenia súhlasil a odporučil ho Národnej rade schváliť. Správa výboru o výsledku prerokovania predmetného návrhu bola schválená uznesením gestorského výboru č. 105 zo dňa 19. marca 2021, kde ma výbor poveril informovať o výsledku rokovania výboru. Pán predsedajúci, skončila som, otvorte, prosím, rozpravu. Zároveň sa hneď ako spravodajca hlásim do rozpravy.
Číž, Miroslav, podpredseda NR SR (2015-12-08):
Vážený pán poslanec, prosím, predneste v zmysle rokovacieho poriadku, ak máte, dáme hlasovať o vašom návrhu.
Lipšic, Daniel, poslanec NR SR (2015-05-19):
Ale ja ho odôvodňujem, ja ho odôvodňujem. A považujem to ešte viac za farizejské, keď vaši poslanci zo sály odídu, nikto z nich tu nebude, lebo ste hlasovanie dali na 11.00 hod. A myslím si, že pokiaľ chcete vy zvyšovať dôveryhodnosť parlamentu, nič nás netlačí. Nie sú skrátené konania, nehorí, nie je problém. Nie je problém. Vám je to téma nepríjemná, preto chcete rokovať v noci, ale porušujete svoj verejný prísľub.
T. Cabaj, podpredseda NR SR: (2009-11-05):
Keby ste ešte vydržali, ďalšia otázka je takisto adresovaná vám. Položil ju pán poslanec Iván Farkas: „Pán minister, pred rokom ste obciam sľúbili refundáciu DPH v programe rozvoja vidieka. Tento sľub ste nesplnili, dokonca ani v štátnom rozpočte na rok 2010 sa nenašiel priestor na splnenie vášho sľubu. Kedy sa to stane?“ Nech sa páči, môžete odpovedať.
Viskupič, Marián, poslanec NR SR (2020-04-23):
Ďakujem pekne. Zápisnica o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, ktoré sa konalo dňa 23. apríla 2020 ako nová voľba IV. Na tajné hlasovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva bolo v novej voľbe IV vydaných a poslanci si osobne prevzali 144 hlasovacích lístkov. Teda na voľbe bolo prítomných 144 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva všetci poslanci odovzdali hlasovacie lístky. Zo 144 odovzdaných hlasovacích lístkov bolo 6 neplatných a 138 platných. Podľa platných hlasovacích lístkov overovatelia zistili, že: - za Mariana Kotlebu hlasovalo za 62 poslancov, proti 66, zdržalo sa hlasovania 10 poslancov. - za pána Radovana Slobodu hlasovalo za 71 poslancov, proti 52, zdržalo sa 15. Na voľbu predsedu Osobitného kontrolného výboru NR SR na kontrolu činnosti Vojenského spravodajstva je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní za predsedu Osobitného kontrolného výboru NR SR na kontrolu činnosti Vojenského spravodajstva nebol zvolený žiaden z navrhovaných kandidátov. Keďže predseda Osobitného kontrolného výboru NR SR na kontrolu činnosti Vojenského spravodajstva nebol zvolený, vykoná sa opakovaná voľba, ktorej termín bude určený neskôr. Overovatelia poverujú svojho člena Mariána Viskupiča oznámiť výsledok hlasovania Národnej rade. Ďakujem pekne, skončil som.
Paška, Pavol, predseda NR SR (2014-10-14):
(Hlasovanie.) 136 prítomných, 126 bolo za, 10 sa zdržalo. Návrhy sme schválili. Pani poslankyňa Pavlovičová uvedie v druhom čítaní hlasovanie o vládnom návrhu zákona č. 24 o posudzovaní vplyvov na životné prostredie (tlač 1089). (Hlasovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1089.)
Baránik, Alojz, poslanec NR SR (2019-12-05):
Ja som sa len v krátkosti prihlásil do rozpravy, lebo chcem zareagovať na to, čo povedal kolega Kresák. Pre mňa nepochopiteľne. Lebo on hovoril o tom, že ako to bolo, keď on bol v Amerike. A to hovoril navzdory tomu, že ja som povedal v mojom vystúpení, že je to rôzne v rôznych štátoch amerických, a tiež som povedal, že od roku 2013 boli vo väčšine týchto štátov všetky obmedzenia zrušené. Ak som hovoril o procese s O. Jamesom Simpsonom, tak nezabúdajme, že, a aj on o ňom hovoril, nezabúdajme, že my tu hovoríme o zverejňovaní tváre sudcu a ten proces na druhej strane bol v priamom prenose televíznom. Čiže to sú dve diametrálne rozdielne veci, pričom ten O. James Simpson bol niekde, kde my ani nedúfame, že to raz u nás bude môcť byť. Ale pán kolega Kresák akosi toto všetko dokázal prekrútiť na to, že ja som hovoril nejakú nepravdu. Som stopercentne presvedčený o tom, že mám pravdu, pokiaľ ide o to, že ako veci fungujú v Amerike. Ja som sa na to díval. V Amerike hlavne je to otázka procesná. (Zaznievanie gongu.) To znamená, že rozhodujú buď jednotlivé súdy a samozrejme, že je rozdiel v Amerike medzi federálnou jurisdikciou a jurisdikciou jednotlivých štátov. Čiže tu nejako tvrdiť, že v Amerike sa vývoj uberá k tomu, že je menej informácií o tom, ako súdy fungujú a aká je, čo ja viem, tvár sudcu, to je výsmech. Toto môže povedať len niekto, kto buď mal zlý úmysel, alebo jednoducho má zlé informácie. Ďakujem.
Viskupič, Marián, poslanec NR SR (2020-12-01):
Ďakujem pekne. Pán Fico, v podstate čistíme zákon od rôznych takých tých kudrliniek alebo proste volebnej korupcie, alebo ako by som to nazval. Všimnite si, to sú všetko, čo tu spomíname, také rôzne antisystémové, alebo teda nesystémové veci, ktoré ste tam pridávali v rôznych obdobiach, teda špeciálne vždy pred voľbami. Ale poďme tak nejak že presnejšie. Áno, áno, ten mikrodaňovník necelých 50-tisíc, ale je tam ešte zmena, že doteraz bolo, že 100-tisíc príjmu, teraz to je 50-tisíc zdaniteľného príjmu. Takže ten rozdiel reálne nie je až taký. To treba, už keď sa vyjadrujeme, hovorme teda celú pravdu. Nie je to 100-tisíc ku 50-tisíc, jedna vec. No, čo sa týka tých ubytovní, aj ja si myslím, že štyridsať rokov odpisovania nehnuteľnosti je veľa. S tým musíme niečo urobiť. Ale mať tam tuším šesť rokov, či koľko bolo, to je tiež druhý extrém. Viete, na každú výhodu, ktorú niekomu dáte, sa tí ostatní vždycky skladajú. To je ten problém. A tú hodnotu najprv treba vždy vyrobiť, až potom sa dá rozdeľovať. A ten dôraz má byť na vytváraní hodnoty. No, ešte, ešte, okej, tak už tretíkrát poďme ešte ten kúpeľný, kúpeľný príspevok. Teda 50 euro daňový základ, z toho 9 euro teda nejaká, nejaký, nejaká úspora. No to je celých 75 centov mesačne. Tak ako to bolo v podstate tam dané zasa. Ľudia, ktorí si to nevedia prepočítať, tak to strašne dobre znelo, podporujeme kúpeľníctvo. Ľudia si môžu, keď pôjdu do kúpeľov, tak si teda odpíšu niečo z daní. No, 75 centov mesačne. Tak to podľa mňa teda ozaj nie je veľa peňazí. A, no, ďakujem pekne, už asi nestihnem ďalšie.
Laššáková, Jana, podpredsedníčka NR SR (2014-07-11):
Príjemné dobré ráno, vážené panie poslankyne, páni poslanci. Otváram dvanásty rokovací deň 36. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Vladimír Baláž, Otto Brixi, Juraj Droba, Pavol Frešo, Eva Horváthová, Mária Janíková, Ľudovít Kaník, Daniel Krajcer, Tibor Lebocký, Ján Mičovský, Jozef Mikuš, Juraj Miškov, Edita Pfundtner, Martin Poliačik, László Sólymos, Ivan Varga a Richard Vašečka. Pristúpime k správe o výsledku hospodárenia Národnej banky Slovenska za rok 2013. Správa je uverejnená ako tlač 948 a správa výboru ako tlač 948a. Prosím guvernéra Národnej banky Slovenska Jozefa Makúcha, aby správu uviedol. Nech sa páči, pán guvernér, máte slovo. O výsledku hospodárenia Národnej banky.
Ľ. Mušková, poslankyňa: (2006-10-18):
V súlade s § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú informáciu o predmetnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené zákonom  Národnej  rady   Slovenskej republiky o rokovacom poriadku § 72 ods. 1, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční prvé čítanie. Predseda Národnej rady Slovenskej republiky posúdil uvedený návrh podľa legislatívnych pravidiel v súlade s § 70 ods. 1 zákona Národnej rady Slovenskej republiky o rokovacom poriadku a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené § 67 a § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách, to znamená, že návrh zákona obsahuje paragrafované znenie a dôvodovú správu. Ďalej konštatujem, že zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, so zákonmi a medzinárodnými zmluva, ktorými je Slovenská republika viazaná, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet, rozpočty obce a rozpočty vyšších územných celkov. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 2. októbra 2006 č. 89 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali v lehote do 29. novembra 2006 a gestorský výbor do 30. novembra 2006. Vážený pán predseda, ďakujem, skončila som, prosím, otvorte rozpravu k tomuto bodu.
Laurenčík, Milan, podpredseda NR SR (2020-11-12):
Pán poslanec Ondrej Ďurica.
Grendel, Gábor, poslanec NR SR (2023-12-12):
Ďakujem za slovo, pán predseda. Pán poslanec Galko, gratulujem ti, strhol si plachtu z tej tzv. valorizácie, tak ako sa o tom píše v dôvodovej správe k tomuto konsolidačnému balíčku, takže toto je tá tzv. valorizácia poplatkov. Ďakujem, že si ich vymenoval, že si to pomenoval pravým menom. Ľudia budú veľmi prekvapení, keď zistia, čo všetko na nich nachystala táto sociálnodemokratická vláda, samé zdražovania. Vydanie občianskeho preukazu, vydanie vodičského preukazu, vydanie pasu, vydanie evidenčných čísel, 900 rôznych poplatkov. To sú teda sociálni demokrati!
Sabo, Michal, poslanec NR SR (2024-02-28):
Ďakujem. Bea, pri tvojom príspevku som si spomenul na tú diskusiu v tomto pléne, keď PS cez Tomáša Valáška v minulom období, veď si to aj spomínala, predkladalo návrh definície znásilnenia na základe súhlasu. A bolo to naozaj vtedy hrozné počúvať, keď niektorí poslanci tu hovorili o povinnosti podpísania notárskeho overeného súhlasu či o tom, že budú falošné obvinenia. Tí poslanci, ktorí tu vtedy vykríkali, tu našťastie už nie sú, ale, bohužiaľ, úroveň diskusie sa s novým zložením tohto pléna nijako nezmenila a ani nepostúpila na dôstojnejšiu úroveň, ktorá by bola hodná členskej krajiny Európskej únie. Veď si nemusíme pripomínať tie hlúpe viktimizujúce a stigmatizujúce reči a aj tieto iba zbytočne prehlbujú problém, že obete a preživšie aj naďalej v tomto hostilnom prostredí sa boja ozvať, že incidenty nenahlasujú, pretože ich prípady nespadajú do legislatívnej definície, neveria polícii, majú nedôveru voči inštitúciám, majú obavu zo stereotypov, a to všetko má nedozerné následky aj na duševnom zdraví okrem mnohých iných vecí, na ktoré vplývajú tie ich hrozné skúsenosti. A toto plénum v tomto novom zložení svojím jazykom ešte prihoršilo situácii. Namiesto toho, aby sme sa rozprávali o zvyšovaní osvety, o zvyšovaní prevencie, o vytváraní bezpečnejšieho prostredia, o spomínanej zmene definície násilia, tak nie, o tom tu vôbec nie je reč. Namiesto toho tu musíme brániť status quo a čo je ešte horšie, tak za tie hlúpe mačistické reči, ktoré tu odzneli, nikto nie je ani len schopný sa postaviť a ospravedlniť sa a povedať prepáčte, čo by bolo na mieste. A to je naozaj poľutovaniahodné.
Galko, Ľubomír, poslanec NR SR (2016-09-23):
Ďakujem pekne. Ja len veľmi krátko. Karol, ja som veľmi rád, že si spomenul tú situáciu po tej havárii toho vrtuľníka. To bolo v čase, keď minister vnútra Robert Kaliňák doslova utekal pred novinármi a nebol ochotný odpovedať ani tie najzákladnejšie, ani na tie najzákladnejšie otázky, ktoré sa týkali jeho pofidérnych obchodov s človekom, ktorý je vážne podozrivý z ťažkých daňových zločinov. Ale keď ľudia v tom vrtuľníku prišli o život pri havárii, tak Robert Kaliňák nelenil a išiel to morbídnym spôsobom využiť vo svoj prospech. Robert Kaliňák je muž bez kúska cti a bez kúska hanby v tele. A ja som presvedčený, že keby mu to situácia umožňovala a malo by mu to priniesť nejaký mediálne pozitívny profit, on by sa s tými mŕtvymi ešte aj vyfotografoval. A veľmi tristné a veľmi smutné je, že keď ty rozprávaš o takýchto vážnych veciach, lebo toto, táto na pohľad drobnosť je veľmi vážna vec, ktorá svedčí o jeho charakterových črtoch. Tak pani poslankyňa Laššáková, budúca nádejná adeptka na ústavnú sudkyňu, aj s pani Vaľovou sa tam zabávajú a sa uškŕňajú. To tiež vypovedá o veľa.
Viskupič, Jozef, poslanec NR SR (2013-06-04):
Ďakujem, pani predsedajúca. Súhlasím, Martin, v podstate so všetkými tromi bodmi, ako som ich zachytil z tej tvojej poznámky k danému návrhu zákona. Súhlasím s tým, že bol výpadok generačný alebo v natalite v 90. rokoch a bola aj celková línia taká, že zatvárajme v podstate škôlky a o deti sa budú starať matky. Nakoniec sme zistili po mnohých rokoch, že to takto nie je celkom. Môj, moja osobná skúsenosť hovorí o tom, že samospráva jedného krajského mesta má problém so 120, 160 deťmi, ktoré sa nedokážu umiestniť do škôlok, pretože boli zavreté a nové sa nezriaďujú. Takže cestou, ktorú, ktorou ste sa napriek vašej, vášmu ideologickému presvedčeniu, ktoré je viac-menej liberálne, vydali, a to je zaviesť pravidlo tam, kde chýba. A to je, že ak niekomu chýbajú návyky, je pre spoločnosť užitočné mu tieto návyky nejakým spôsobom dať. Či už debata bude o..., či to má začať pri štyroch rokoch alebo piatich. Tam si myslím, že sa môžeme baviť, ale kritizovať tento zámer, ktorý je, tak ako si spomínal, mám pocit, cez celé politické spektrum vo všetkých relevantných dokumentoch, je dobrým zámerom a ja sa teším, že niekto to sformuloval do legislatívneho návrhu a môžeme sa tu zaoberať tým. Ďakujem.
Bugár, Béla, podpredseda NR SR (2019-09-18):
Nech sa páči, prezentujme sa a hlasujme. (Hlasovanie.) Prítomných 144, za 117, zdržalo sa 27 poslancov. Návrh sme postúpili do druhého čítania. Nech sa páči.
Paška, Pavol, predseda NR SR (2014-06-06):
(Hlasovanie.) 119 prítomných, 45 za, 66 proti, 8 sa zdržali. Návrh sme neschválili. Pán poslanec Halúz bude uvádzať hlasovanie v prvom čítaní o návrhu skupiny poslancov na vydanie zákona 553 o odmeňovaní niektorých zamestnancov pri výkone práce vo verejnom záujme. Je to tlač 927. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov , tlač 927.)
Jurinová, Erika, podpredsedníčka NR SR (2014-04-01):
Pán poslanec Hlina.
Kollár, Boris, predseda NR SR (2021-05-13):
S ďalšou faktickou poznámkou bude reagovať pán poslanec Ďurica. Nech sa páči, pán poslanec, máte slovo.
Mezenská, Helena, poslankyňa NR SR (2015-02-05):
Takže ak tu je priestor a je tu ochota v mene ľudského života sa k tomu vyjadriť, ak aj vládni poslanci, ktorí majú k ministrovi, ako usudzujem, omnoho bližšie ako ja, o tomto neboli informovaní a touto formou sa o tom dozvedeli, prosím vás pekne, predíďme tomu najhoršiemu. Žiaden inštitucionálny systém ani zákony nie sú vyššie ako ochrana práva na slobodu a ľudský život. Ďakujem pekne.
Pellegrini, Peter, predseda NR SR (2015-11-12):
Prezentujme sa a hlasujme o tom, že postúpime zákon do tretieho čítania ihneď. (Hlasovanie.) Prítomných 130 poslancov, za hlasovalo 82, zdržalo sa 47 poslancov, nehlasoval 1. Sme v treťom čítaní . Otváram rozpravu v rámci tretieho čítania. Končím možnosť prihlásiť sa a vyhlasujem ju za skončenú.
Laššáková, Jana, podpredsedníčka NR SR (2014-11-09):
Chcete reagovať, pán poslanec? Áno, nech sa páči, máte slovo.
P. Hrušovský, podpredseda NR SR: (2002-08-20):
(Hlasovanie.) 103 prítomných, 27 za, 42 proti, 31 sa zdržalo, 3 nehlasovali. Neschválili sme pripomienku pod bodom 1. V. Maňka, poslanec: Budeme hlasovať o pripomienke pod bodom č. 2, gestorský výbor odporúča schváliť.
Žitňanská, Lucia, podpredsedníčka vlády a ministerka spravodlivosti SR (2017-02-01):
Ďakujem veľmi pekne, pani predsedajúca. Vážené dámy, vážení páni, na rokovanie Národnej rady predkladám návrh zákona o európskom príkaze na zablokovanie účtov a doplnení zákona Národnej rady o súdnych poplatkoch a poplatku za výpis z registra trestov. Zámerom predloženia návrhu zákona je zabezpečenie riadnej aplikácie nariadenia Európskeho parlamentu a Rady z 15. mája 2014 o zavedení konania týkajúceho sa európskeho príkazu na zablokovanie účtov s cieľom uľahčiť cezhraničné vymáhanie pohľadávok v občianskych a obchodných veciach. Konanie upravené týmto nariadením poskytuje veriteľovi možnosť dosiahnuť vydanie neodkladného opatrenia vo forme európskeho príkazu na zablokovanie účtov, ktorým sa zabráni prevodu alebo vybratiu finančných prostriedkov, ktoré má jeho dlžník v držbe na bankovom účte vedenom v členskom štáte, ak hrozí, že bez takéhoto opatrenia bude následné vymáhanie jeho pohľadávky zmarené alebo podstatne sťažené. Konanie o európskom príkaze na zablokovanie účtov predstavuje dodatočný a voliteľný prostriedok pre veriteľa, ktorý má naďalej možnosť využiť iné konanie o vydanie rovnocenného opatrenia podľa príslušného vnútroštátneho právneho poriadku. Ide, keď to zjednoduším, teda o vykonávaciu právnu normu k nariadeniu. Poprosím o prerokovanie návrhu zákona v druhom čítaní. Ďakujem pekne.
Mierna, Anna, poslankyňa NR SR (2020-04-20):
Ďakujem pekne za slovo. Pán predseda, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona (tlač 67) v skrátenom legislatívnom konaní.
Šipoš, Michal, poslanec NR SR (2024-01-24):
Ďakujem pekne za slovo. Tak ako hovoril poslanec Gröhling, že, teda spomínal premiéra Fica, ktorý všade, kde môže, sa snaží hovoriť o tom, že my klameme. No a teraz je otázka, že kto tu vlastne klame, lebo však niekto musí tu pravdu povedať a niekto zjavne si vymýšľa, resp. cielene klame a zavádza. No lenže na našej strane už je aj Európska komisia, Európsky parlament, presnejšie 496 poslancov, Európska prokuratúra, Európska rada, prezidentka, 71 poslancov Národnej rady, rada prokurátorov, bývalí ministri spravodlivosti, tak ja sa pýtam, kto je na vašej strane, vládni poslanci, okrem vás, ktorí ste tu a potrebujete za každú cenu pomôcť fiso... Ficovým kamarátom, Ficovým zbojníkom, ktorí sa triasli tri a pol roka, keď tu konečne bola vláda, ktorá rozviazala ruky polícii, prokurátorom, orgánom činným v trestnom konaní. Kto stojí na vašej strane okrem vás? To je dobrá otázka. No a čo sa týka, čo sa týka toho, ako to vnímajú okrem týchto inštitúcií, ktoré som spomínal, aj občania Slovenskej republiky, tak to vidíme dennodenne či už v uliciach, či už na sociálnych sieťach, alebo len tak, keď sa bežne stretneme s nejakými ľuďmi v obchode, na pumpe. Príčetní ľudia to vidia, vidia, že sa niečo zlé ide diať. A ja chcem poďakovať poslancovi Gröhlingovi a, samozrejme, že aj všetkým, ktorí dali na neho faktické poznámky, že aj o tento kúsok sme predĺžili život týmto inštitúciám a predĺžili sme život zákonu, kde sadzby sú ešte také, ako sú trestné sadzby, myslím. Ďakujem.
Bugár, Béla, podpredseda NR SR (2011-07-07):
Na vystúpenie pani poslankyne s faktickou poznámkou pán poslanec Marcinčin, končím možnosť sa prihlásiť do faktických. Pán poslanec, máte slovo.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 147 prítomných, 107 za, 38 sa zdržalo, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní . Teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
Pellegrini, Peter, predseda NR SR (2014-12-09):
Prezentujme sa a hlasujme. (Hlasovanie.) Prítomných 134 poslancov, za 96, proti boli 6, zdržalo sa 30, nehlasovali 2. Návrh sme schválili.
Glváč, Martin, podpredseda NR SR (2019-03-28):
Ďakujem. Pán poslanec, nech sa páči, doplňujúca otázka.
Brisudová, Martina, poslankyňa NR SR (2020-07-07):
Ďakujem. Chcela by som zareagovať na pána europoslanca Polláka, ktorý sa vyjadril k problematike menej rozvinutých regiónov. Som presvedčená, že máme jedinečnú príležitosť stierať regionálne rozdiely, ktoré sú v skutočnosti naozaj priepastné, či už ide o vysokú mieru evidovanej nezamestnanosti, alebo nedostatočnú infraštruktúru, či nedostatok investorov a nízku vzdelanostnú úroveň. Chcem sa teda opýtať, ako reálne vidí vytvorenie funkčných mechanizmov, ktoré by pomohli najchudobnejším slovenským regiónom, teda reálnu príležitosť využiť európske zdroje v prospech ľudí, ako je zvyšovanie ich životnej úrovne, konkurencieschopnosti týchto menej rozvinutých regiónov, ktoré určite majú čo ponúknuť Európskemu spoločenstvu. A ide napríklad aj o to, že či tieto regióny majú dostatočný potenciál vytvoriť projekty, pretože sú charakteristické vysťahovalectvom a znižovaním vzdelanostného potenciálu obyvateľstva, ktorý tu žije. Ďakujem pekne.
Kollár, Boris, predseda NR SR (2022-03-15):
S ďalšou faktickou poznámkou, pán poslanec Kočiš, nech sa páči.
Kollár, Boris, predseda NR SR (2023-06-21):
My máme tri priority. Garancia lacných potravín (smiech v sále), strecha nad hlavou, bezúročné pôžičky. Nech sa páči, ešte niekto s nejakým, s kampaňou? Dobre. Pán poslanec Taraba, nech sa páči, áno, ešte by mohol.
B. Bugár, podpredseda NR SR: (2004-09-08):
Pán poslanec, máte slovo.
Hrušovský, Pavol, podpredseda NR SR (2011-04-05):
Pán poslanec Žiga chce reagovať na vystúpenia pánov poslancov vo faktických poznámkach. Pán poslanec, máte slovo.
Hort, Milan, podpredseda NR SR (2011-10-18):
Reagovať bude pán poslanec Raši, nech sa páči.
Ondruš, Branislav, poslanec NR SR (2011-11-29):
Ďakujem, pán predseda. Pani poslankyňa, ďakujem za tú poznámku. Myslím si, že bola veľmi trefná. A, bohužiaľ, aj ten ďalší zákon, ktorý budeme prerokovávať, je presne riadený touto filozofiou. A práve preto som chcel vysvetliť kolegom, vlastne o akej veci budeme rozhodovať, pretože skutočne toto je princíp, na základe ktorého sa mení sociálna legislatíva za posledných 15 mesiacov v Slovenskej republike, toto je princíp, na základe ktorého rozhoduje o legislatívnych zmenách pán minister práce, sociálnych vecí a rodiny za posledných 15 mesiacov. A presne to, čo ste pomenovali, znižovanie ochrany zamestnancov až za akúkoľvek čo len z humánneho hľadiska akceptovateľnú hranicu je princíp, na základe ktorého sa tvorí sociálnoprávna legislatíva za uplynulých 15 mesiacov.
Danko, Andrej, predseda NR SR (2017-06-15):
Prosím, prezentujme sa a hlasujme. (Hlasovanie.) Prítomných 138 poslancov, za 81, proti 44, zdržalo sa 13. Konštatujem, že sme tento návrh schválili. Ďalej budeme hlasovať o bode 28 programu, je to prvé čítanie o návrhu poslancov Antala, Bugára a Gála na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní (tlač 577). Prosím spravodajcu z výboru pre hospodárske záležitosti poslanca Michala Bagačku, aby hlasovanie uviedol. (Hlasovanie o návrhu poslancov Národnej rady Slovenskej republiky Petra Antala, Bélu Bugára a Gábora Gála na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 577.)
Grendel, Gábor, poslanec NR SR (2016-05-18):
Ďakujem pekne, pán predsedajúci. Dámy a páni, Výbor Národnej rady Slovenskej republiky pre verejnú správu a regionálny rozvoj ma uznesením č. 10 z 28. apríla 2016 určil za spravodajcu k návrhu zákona o minimálnom povinnom rozsahu stránkových hodín (tlač 56). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy, a preto vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Pán predsedajúci, otvorte, prosím, všeobecnú rozpravu.
J. Šimko, poslanec: (2005-09-22):
Len chcem poznamenať, že osvojujem si názor pána ministra, s ktorým tu vystúpil, a chcem vyčleniť na osobitné hlasovanie body 1, 2, 3 a 15 s tým, že navrhujem tieto body neschváliť, aby bolo jedno hlasovanie. A ďalej chcem vyčleniť na osobitné hlasovanie body 9 a 12 s tým, že tiež navrhujem, aby tieto body neboli schválené. Ďakujem.
Jarjabek, Dušan, poslanec NR SR (2022-05-03):
Ďakujem pekne, pán predseda. Veľmi krátko. Mňa veľmi mrzí, že pán poslanec Baránik si zobral svoj batôžtek nenávisti znovu na chrbát a odišiel z tejto rokovacej siene, lebo toto ako, to je aj otázka nejakej slušnosti, tak niečo poviem, tak hádam si vypočujem tých, ktorí chcú na to reagovať a už keď teda táto, táto nadrealistická reality show, už neviem, ako to mám nazvať, ako sa blíži k takémuto, chvalabohu, koncu, tak dovolím si povedať jednu vec, že, to, čo som už povedal raz: úspech sa neodpúšťa. Pre toto chcete všetci ničiť Roberta Fica. Úspech sa neodpúšťa a budem to opakovať dovtedy, kým budem sedieť v tomto parlamente. Dvanásť rokov vládnutia SMER-u, veď predsa SMER si nevymyslel, že bude vládnuť dvanásť rokov, o tom rozhodli občania Slovenskej republiky, ktorí dôverovali SMER-u. A prečo ten SMER už nevládol ďalej? No preto, lebo prišla nejaká vražda novinára a bola hrozným spôsobom zneužitá súčasnou koalíciou. Hrozným spôsobom zneužitá. Prečo teraz nerobíte, páni z koalície, tie vaše protesty, ktoré ste robili pred voľbami? Skúste ich spraviť teraz, kto vám dôveruje a koľko ľudí na tie protesty príde. To bola jedna ohyzdnosť zo strany súčasnej koalície, jedno klamstvo a už nehovorím o kadejakých vilách, kde si pánko z Trnavy povedal, že bude jednoducho klamať, čo teda pretavil vo svoj volebný úspech. Áno, podarilo sa mu to. Lenže viete, všetko má svoj koniec a aj táto koalícia má svoj koniec a myslím, že nebude radostný.
P. Paška, predseda NR SR: (2008-10-24):
(Hlasovanie.) 139 prítomných, 112 za, 2 proti, 24 sa zdržalo, 1 nehlasoval. Návrh sme pridelili výborom a určili lehoty na prerokovanie. Pán poslanec Hradecký bude uvádzať hlasovanie v prvom čítaní o vládnom návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky (tlač 799).
Richter, Ján, poslanec NR SR (2024-04-17):
Ďakujem pekne za slovo. Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona pod tlačou 263 v skrátenom legislatívnom konaní.